Diari Oficial de la Generalitat Valenciana


Sumari del DOGV 7804, del 13-06-2016 (2016/3685)

RESOLUCIÓ de 12 de maig de 2016, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponents a l'expedient 20/16-EAE Benidorm.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7804

Data del DOGV
:   13-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3685


Data del document
:   12-05-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 12 de maig de 2016, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponents a l'expedient 20/16-EAE Benidorm. [2016/3685]  
De conformitat amb l'article 51.7 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana l'informe ambiental i territorial estratègic corresponents a l'expedient 20/16-EAE Benidorm.  
  
  
«Informe ambiental i territorial estratègic  
Títol: Modificació article 112 de les Normes Urbanístiques del Pla General.  
Promotor: Ajuntament de Benidorm.  
Autoritat Substantiva: Ajuntament de Benidorm.  
Localització: Benidorm (Alacant).  
NÚM. Expedient: 020/8230-DCE.  
  
La Comissió d'Avaluació Ambiental, en la sessió celebrada el 30 de març de 2016, va adoptar l'acord següent:  
Vista la proposta de l'Informe Ambiental i Territorial Estratègic de la Modificació de l'article 112 de les Normes Urbanístiques del Pla General de Benidorm, en els termes següents:  
En data 8 de febrer de 2016 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, una sol·licitud d'inici de l'avaluació ambiental i territorial estratègica de la Modificació de l'article 112 de les Normes Urbanístiques (NNUU) del Pla General de Benidorm.  
  
Documentació presentada  
La sol·licitud d'inici, remesa pel Servei Territorial d'Urbanisme d'Alacant, s'acompanya de l'esborrany del Pla i Document Inicial Estratègic, amb els continguts establerts en l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP). La documentació es presenta en format de paper i digital.  
  
Planejament vigent  
El planejament vigent en el municipi consisteix en un Pla General, aprovat definitivament el 26 de novembre de 1990 per Resolució del Conseller. El planejament no va ser sotmés en la seua totalitat a avaluació ambiental.  
  
Objecte i justificació  
L'article112 de les NNUU regula els usos comercials del municipi i es proposa la seua modificació en dos aspectes.  
-En el seu apartat 2.c es definixen els comerços per les seues dimensions, distingint entre menuts, mitjans i grans establiments comercials. En l'època que es va elaborar el Pla, les grans superfícies comercials es destinaven fonamentalment a ús alimentari i així ho reconeixien les NNUU. Amb el temps s'han anat diversificant els usos que s'implantaven complementant-se amb d'altres (tèxtil, electrodomèstics, joguets...) pel què el Pla ha quedat antiquat respecte d'això.  
Es transcriu el nou text de l'article que ha introduït en la seua redacció les paraules ?o agrupació comercial?:  
art. 112.2. ?c) Per les seues dimensions: menuts i mitjans establiments i grans establiments comercials (quan la superfície destinada a la venda, entenent com a tal la superfície del local descomptant la d'instal·lacions, garatge, dotacions, emmagatzematge i zones d'accés restringit al públic, excedeix de 750 m² si es tracta predominantment de productes alimentaris, o de 1.500 m² si es tracta de productes no predominantment alimentaris). A aquests efectes s'entén com a activitat predominant la que ocupe major superfície útil de l'edifici, local o agrupació comercial.-  
-Per un altre costat es considera que el nombre de dàrsenes que han de reservar-se es considera desorbitat a la vista de la logística que s'implanta per al subministrament de mercaderies. Es proposa una dàrsena per cada 5.000 m² en compte dels 1.500m² previstos actualment:  
art 112.5. ?c) L- accés de mercaderies es disposarà dins del local o de l'edifici, excepte si es tracta d'un edifici d'ús exclusiu comercial, i en este cas podrà instal·lar-se en l'espai lliure de parcel·la una dàrsena capaç per a les dimensions d'un vehicle industrial mitjà. En els grans establiments comercials haurà d'instal·lar-se una dàrsena per cada 5.000 m² o fracció de superfície de venda. Aquestes dàrsenes estaran, en tots els casos, ocultes al públic; si existixen més de 3, almenys una d'elles serà capaç per a les dimensions d'un vehicle industrial pesat.-  
  
  
Consultes  
Per part de la Direcció General de Medi Natural i Avaluació Ambiental, d'acord amb l'article 51.1 de la 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), la documentació aportada s'ha sotmés a consulta de:   
  
  
Consulta Informe Administració pública consultada  
29/02/16 Direcció General de Comerç i Consum.  
 02/02/16 CHOPVT. Servici Territorial d'Urbanisme.  
  
  
Nota: Els informes rebuts es poden consultar en la pàgina web www.cma.gva.es/eae una vegada s'emeta este IATE.  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les Administracions Públiques afectades a les quals es referixen els articles 48.d) i 51.1 de la LOTUP.  
El Servei Territorial d'Urbanisme d'Alacant emet un informe en data 2 de febrer de 2016, manifestant en aquest que, des de la visió de les competències urbanístiques d'aquest Servei, la modificació del proposta no pareix que haja de tenir efecte significatiu sobre el medi ambient, tractant-se d'una modificació de l'ordenació detallada l'aprovació definitiva del qual correspon a l'Ajuntament.  
Una volta realitzada l'anàlisi tècnica de la documentació presentada i consultada la cartografia temàtica de la Conselleria, s'observa que la Modificació proposada del Pla General no presenta afectacions sobre el medi ambient, ja que s'actua sobre el funcionament intern i denominació dels usos comercials.  
  
Consideracions jurídiques   
L'Avaluació Ambiental Estratègica és l'instrument de prevenció, establert en la Directiva 2001 42/CE/del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el text refós de la Llei de Sòl i Rehabilitació Urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que estableix la legislació d'avaluació ambiental.  
La documentació ha tingut entrada en el Servei Territorial d'Urbanisme d'Alacant l'11 de desembre de 2015, abans de l'entrada en vigor de la nova redacció de l'article 48 de la LOTUP, realitzada per la Llei 10/2015 de 29 de desembre, en la qual es defineix l'òrgan ambiental.  
  
  
Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la Modificació del Pla avaluat no influeix en altres plans o programes; no té incidència en el model territorial vigent en el municipi ni produeix increment rellevant en el consum de recursos respecte al total del municipi; no suposa afecció sobre elements del patrimoni natural i cultural i, havent consultat respecte d'això les administracions afectades, es pot concloure que el procediment d'avaluació simplificada és bastant per a determinar que la Modificació de l'article 112 de les Normes Urbanístiques del Pla General de Benidorm no presenta efectes significatius sobre el medi ambient.  
  
D'acord amb tot això, es resol: Emetre un Informe Ambiental i Territorial Estratègic favorable en el procediment simplificat d'avaluació ambiental i territorial estratègica de la Modificació de l'article 112 de les Normes Urbanístiques del Pla General de Benidorm d'acord amb els criteris de l'annex VIII de la LOTUP, per tal com no té efectes significatius sobre el medi ambient, i doncs correspon continuar la tramitació d'acord amb la seua normativa sectorial.  
Segons estableix l'article 51.7 de la LOTUP, l'Informe Ambiental i Territorial Estratègic perdrà la seua vigència i cessarà en la producció dels efectes que hi són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del Pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista d'aquests antecedents, la Comissió d'Avaluació Ambiental, acorda: Emetre un Informe Ambiental i Territorial Estratègic favorable en el procediment simplificat d'avaluació ambiental i territorial estratègica de la Modificació de l'article 112 de les Normes Urbanístiques del Pla General de Benidorm, per tal com considera que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, tal com ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 30 de març de 2016.- El secretari de La Comissió d'Avaluació Ambiental: José del Valle Arocas.»  
  
València, 12 de maig de 2016.- El director general de Medi Natural i d'Avaluació Ambiental: Antoni Marzo i Pastor.